Madridning «Real» klubi bosh murabbiyi Zayniddin Zidan «Barselona» hujumchisi Neymar o‘yinlar vaqtida juda ko‘p fint ishlatishni yoqtirishiga o‘z munosabatini bildirib o‘tdi. «Men Neymar haqida ko‘p gapira olmayman. U futbolni yaxshi o‘ynaydi, qaysidir futbolchi uning bu harakatini yoqtirishi, qaysidiri esa undan nafratlanishi mumkin. Bu normal holat. Uning fintlari ba’zi jamoalarga yoqmasligidan hayron bo‘lish kerakmas. Ammo tan olish kerakki, u futboldagi maftunkor shoumen. Muxlislarga shunday futbolchilar ko‘proq ma’qul bo‘ladi», deydi Zidan.